section_heading: Rani život
paragraph_text: Mark Hoppus rođen je u Ridgecrestu u Kaliforniji 15. ožujka 1972. u obitelji Kerry i Texa Hoppusa. Otac mu je radio u ministarstvu obrane kao konstruktor projektila. Njegova majka, Kerry, opisuje sina kao "...uvijek sretno dijete. Jako pametan, osjećajan." Hoppus je proveo dobar dio ranog djetinjstva u gradiću Ridgecrestu, sve dok mu se roditelji nisu razveli kad je išao u treći razred, što ga je jako pogodilo. Nakon što su roditelji dvije godine izmjenjivali skrbništvo nad njim i Anne, Mark je otišao s ocem u Monterey. Otac mu je često bio odsutan jer se posvetio stjecanju doktorata. U novinskom članku uz 2000. godine, Hoppus se prisjeća: "Živio sam potpuno samostalno u petom razredu."